**Davide Santon** (født 2. januar 1991) er en italiensk tidligere fotballspiller.

Tidligere har han spilt for Inter og Cesena. Han er en offensiv back som kan bekle begge backposisjonene.

Klubbkarriere
-------------

### Inter

Santon dro til Inter som 14-åring, fra Ravenna. Han var i utgangspunktet ving, men ble snart flyttet ned til en mer defensiv rolle. Etter å ha hjulpet Inters U-20-lag å vinne 2006–07 U-20-serien, ble han kalt opp til førstelagets treningsleir i Syd-Tirol før 2008–09-sesongen.

José Mourinho satte Santon på benken i Champions League-kampen mot Panathinaikos i september og i de tre kommende kampene, men Santon ble ikke byttet inn. 21. januar 2009 debuterte han, i kvartfinalen av Coppa Italia mot Roma, hvor han spilte hele kampen. Bare fire dager senere fikk han debuten sin i Serie A, i en 1-0-seier mot Sampdoria. Debuten i Europacup-sammenheng kom mot Manchester United, hvor han hadde ansvaret for å markere Cristiano Ronaldo. Santon fikk mye skryt for prestasjonen sin, og Ronaldo sa: «Jeg ble imponert av Santon, han er en veldig interessant kar og en stor fotballspiller». Totalt fikk Santon 13 seriekamper fra start og kom inn som innbytter i to den sesongen, og vant med det sin første store tittel, Serie A 2008–2009.

I 2009–10-sesongen var Santon mye skadet, men fikk nok kamper til å kunne innkassere sin andre Serie A-tittel.

Santon startet 2010–11-sesongen som back-up for Cristian Chivu og Maicon, men fordi både Maicon og Chivu pådro seg skader, ble Santon igjen et førstevalg i november. Inter gikk inn i en periode med mange skader og Santon ble deretter dyttet opp som ving, mens Iván Córdoba og Javier Zanetti ble foretrukket på backplassene.

### Utlånt til Cesena

På overgangsvinduets siste dag, 31. januar, ble Santon sendt ut på lån til Cesena, mens Yuto Nagatomo gikk motsatt vei.

### Newcastle United

30. august 2011 offentliggjorde Newcastle United at de hadde signert Santon, og det antas at overgangssummen var på rundt £5 millioner.

### Landslagskarriere

Santon har spilt for Italia siden han debuterte på U-16-landslaget, og fikk debuten sin for a-landslaget i en vennskapskamp mot Nord-Irland, 6. juni 2009 i Pisa. Han ble kalt opp i Italias tropp for Confederations Cup 2009, men forble ubenyttet reserve i mesterskapet.

Meritter
--------

### Klubb

Internazionale
* Serie A (2): 2008–09, 2009–10
* Coppa Italia (1): 2009–10
* UEFA Champions League (1): 2009–10
* Supercoppa Italiana (1): 2010
* VM i fotball for klubblag (1): 2010

Referanser
----------

1. ↑   Diario AS, oppført som Santon Davide, AS.com athlete ID davide/17332[Hentet fra Wikidata]
2. ↑   transfermarkt.com, Transfermarkt spiller-ID 84344, besøkt 9. oktober 2017[Hentet fra Wikidata]
3. ↑  ; besøksdato: 12. oktober 2018.
4. ↑  «Santon: "Unbelievable..."». Internazionale. 16. juli 2008. Arkivert fra originalen 16. mai 2012. Besøkt 30. august 2011.
5. ↑  «Santon revives Mourinho's faith in youth». The Guardian. 8. mars 2009. Besøkt 30. august 2011.
6. ↑  «Manchester United Ace Cristiano Ronaldo: Inter Wanted Me». Goal.com. 27. februar 2009. Besøkt 30. august 2011.
7. ↑  «Mercato: Yuto Nagatomo è dell'Inter». Internazionale. 31. januar 2011. Arkivert fra originalen 3. februar 2013. Besøkt 30. august 2011.
8. ↑  «Newcastle Sign Davide Santon». Newcastle United. 30. august 2011. Besøkt 30. august 2011. [*død lenke*]
9. ↑  «Santon Signs Five Year Deal At Newcastle». The Newcastle United Blog. 30. august 2011. Besøkt 30. august 2011.

Eksterne lenker
---------------

* (en) Davide Santon – FIFA Rediger på Wikidata

* (en) Davide Santon – UEFA Rediger på Wikidata

* (en) Davide Santon – Transfermarkt Rediger på Wikidata

* (en) Davide Santon – national-football-teams.com Rediger på Wikidata

* (en) Davide Santon – WorldFootball.net Rediger på Wikidata

* (en) Davide Santon – Soccerbase.com Rediger på Wikidata

* (en) Davide Santon – FootballDatabase.eu Rediger på Wikidata

* (de) Davide Santon – fussballdaten.de Rediger på Wikidata

* (en) Davide Santon – Soccerway Rediger på Wikidata

* (en) Davide Santon – EU-Football.info Rediger på Wikidata